11. ฐานะการเงินและผลการดำเนินงาน

(1) ข้อมูลทางการเงินโดยสรุป

-   สรุปรายงานการตรวจสอบบัญชีของผู้สอบบัญชีในรอบ 3 ปีที่ผ่านมา

  บริษัท สำนักงาน เอินส์ท แอนด์ ยัง จำกัด (เอินส์ท แอนด์ ยัง) (โดยนางนงลักษณ์ พุ่มน้อย
  ผู้สอบบัญชีรับอนุญาตเลขทะเบียน 4172 เป็นผู้สอบบัญชี)
  ได้ปฏิบัติงานตรวจสอบบัญชีตามมาตรฐานการสอบบัญชี สำหรับงบการเงินของบริษัทฯ
  สำหรับรอบปีบัญชี สิ้นสุด ณ วันที่ 31 ธันวาคม 2553, 2554 และ 2555
  โดยผู้สอบบัญชีได้แสดงความเห็นว่างบการเงินที่ได้ตรวจสอบได้แสดงฐานะการเงิน
  ผลการดำเนินงาน
  และกระแสเงินสดของบริษัทฯโดยถูกต้องตามที่ควรในสาระสำคัญตามมาตรฐานการรายงานทางการเงิน
  รวมถึงได้มีการเน้นข้อมูลและเหตุการณ์เกี่ยวกับผลกระทบจากอุทกภัยครั้งร้ายแรงที่เกิดขึ้นในไตรมาสที่
  4 ของปี 2554 ไว้ในรายงานการตรวจสอบสำหรับปี 2554 และ 2555

-   ค่าตอบแทนผู้สอบบัญชี

  ค่าตอบแทนจากการสอบบัญชีปี 2555

+------+-------------------------------+-----------------+------------+
| ราย  | รายละเอียด                     | ชื่อผู้สอบบัญชี       | จำนวนเงิน   |
| การที่ |                               |                 | (บาท)      |
+------+-------------------------------+-----------------+------------+
| 1    | ค่าตรวจสอบงบการเงินประจำปี       | นางนงลักษณ์       | 800,000    |
|      |                               | พุ่มน้อย/          |            |
|      |                               |                 |            |
|      |                               | เอินส์ท แอนด์ ยัง   |            |
+------+-------------------------------+-----------------+------------+
| 2    | ค่าสอบทานงบการเงินรายไตรมาส 3   | นางนงลักษณ์       | 600,000    |
|      | ไตรมาส                        | พุ่มน้อย/          |            |
|      |                               |                 |            |
|      |                               | เอินส์ท แอนด์ ยัง   |            |
+------+-------------------------------+-----------------+------------+
| รวม  |                               |                 | 1,400,000  |
+------+-------------------------------+-----------------+------------+

  ค่าบริการอื่นปี 2555

+------+-------------------------------+-----------------+------------+
| ราย  | รายละเอียด                     | ชื่อผู้สอบบัญชี       | จำนวนเงิน   |
| การที่ |                               |                 | (บาท)      |
+------+-------------------------------+-----------------+------------+
| 1    | -                             | นางนงลักษณ์       | 500,000    |
|      | ค                             | พุ่มน้อย/          |            |
|      | ่าสอบทานรายงานการดำรงเงินกองทุนต |                 |            |
|      | ามระดับความเสี่ยงประจำปีและไตรมาส | เอินส์ท แอนด์ ยัง   |            |
+------+-------------------------------+-----------------+------------+
| 2    | -                             | นางนงลักษณ์       | 100,000    |
|      | ค่าสอบทานร                     | พุ่มน้อย/          |            |
|      | ะบบการควบคุมภายในเกี่ยวกับการลงทุน |                 |            |
|      |                               | เอินส์ท แอนด์ ยัง   |            |
+------+-------------------------------+-----------------+------------+
| รวม  |                               |                 | 600,000    |
+------+-------------------------------+-----------------+------------+
| 3    | -                             | นายพรชัย         | 80,000     |
|      | ค่าตอบ                         | กิตติปัญญางาม/     |            |
|      | แทนการตรวจสอบกองทุนสำรองเลี้ยงชีพ | บริษัท บัญชีกิจ จำกัด |            |
+------+-------------------------------+-----------------+------------+

-   ตารางสรุปฐานะการเงินผลการดำเนินงาน กระแสเงินสด
    และอัตราส่วนทางการเงินที่สำคัญช่วง 3 ปี ที่ผ่านมา

  ---------------------------------- ------------- ------------ ------------
  หน่วย: พันบาท                                                   

                                     2555          2554         2553

  รายได้จากการรับประกันภัยรวม            4,969,413     4,416,079    3,831,690

  ต้นทุนในการรับประกันภัย                 5,526,939     3,541,672    2,879,794

  กำไร(ขาดทุน)จากการรับประกันภัย         (557,526)     874,407      951,896

  ค่าใช้จ่ายในการดำเนินงานและค่าใช้จ่ายอื่น   927,774       933,833      842,200

  รายได้จากการลงทุนและรายได้อื่น          432,440       341,930      320,526

  กำไร(ขาดทุน) ก่อนภาษีเงินได้            (1,052,860)   282,504      430,222

  ภาษีเงินได้                           190,409       (225,492)    (36,723)

  กำไร(ขาดทุน)สุทธิ                     (862,451)     57,012       393,499

  สินทรัพย์รวม                          18,105,001    16,335,304   11,646,339

  หนี้สินรวม                            15,085,666    12,486,356   7,469,519

  ส่วนของเจ้าของ                       3,019,335     3,848,948    4,176,820

  กระแสเงินสดจากกิจกรรมดำเนินงาน        (560,465)     357,389      1,050,704

  กระแสเงินสดจากกิจกรรมลงทุน            598,633       (290,932)    (853,274)

  กระแสเงินสดจากกิจกรรมจัดหาเงิน         955,750       (236,000)    (156,350)
  ---------------------------------- ------------- ------------ ------------

  หมายเหตุ :
  งบการเงินมีการจัดประเภทรายการใหม่เพื่อให้สอดคล้องกับการแสดงรายการในงบการเงินตามข้อกำหนดของคณะกรรมการกำกับและส่งเสริมการประกอบธุรกิจ

-   อัตราส่วนทางการเงินที่สำคัญ

  []

1)  ประเมินความสามารถในการรองรับความเสียหายที่ไม่คาดคิดตามเกณฑ์การดำรงเงินกองทุนตามความเสี่ยง*

2)  ประเมินสินทรัพย์สภาพคล่องต่อสินไหมทดแทน*

3)  ประเมินความเสี่ยงด้านสภาพคล่องจากการที่บริษัทไม่สามารถจัดเก็บเบี้ยประกันได้*

4)  ประเมินความเพียงพอของสินทรัพย์สำหรับรองรับหนี้สินทั้งหมดจากสัญญาประกันภัย

-   คำนวณตามแนวทางการติดตามและกำกับฐานะการเงินและการดำเนินงานของบริษัทประกันภัยของสำนักงานคณะกรรมการกำกับและส่งเสริมการประกอบธุรกิจประกันภัย
    (คปภ.)

  ** ข้อมูล ณ 30 กันยายน 2555

(2) คำอธิบายและการวิเคราะห์ฐานะการเงินและผลการดำเนินงานของผู้บริหาร

-   คำนิยาม

การวิเคราะห์ต่างๆ
ในรายงานคำอธิบายและการวิเคราะห์ของผู้บริหารนี้ได้ใช้ข้อมูลจากงบการเงินของบริษัทฯ
ซึ่งจัดทำขึ้นตามมาตรฐานการรายงานทางการเงินของประเทศไทย คำนิยามต่างๆ
ที่เกี่ยวกับชื่อบัญชีของธุรกิจประกันภัยที่สำคัญมีดังนี้

เบี้ยประกันภัยค้างรับ หมายถึง เบี้ยประกันภัยค้างรับทั้งจากการรับประกันภัยโดยตรง
และจากการประกันภัยต่อ ซึ่งยังมิได้ชำระจากผู้เอาประกันภัย ตัวแทนหรือนายหน้า
หรือบริษัทประกันภัยที่เอาประกันต่อ
โดยรายการเบี้ยประกันภัยค้างรับแสดงรายการด้วยมูลค่าสุทธิหลังหักค่าเผื่อหนี้สงสัยจะสูญ

สินทรัพย์จากการประกันภัยต่อ หมายถึง
สิทธิตามสัญญาสุทธิของผู้เอาประกันภัยต่อภายใต้สัญญาประกันภัยต่อ ได้แก่

-   เงินค้างรับจากการประกันภัยต่ออันเกิดจากการประกันภัยต่อทั้งในประเทศและต่างประเทศ
    ซึ่งประกอบ ด้วยค่าจ้างและค่าบำเหน็จค้างรับ
    ค่าสินไหมทดแทนค้างรับและรายการค้างรับอื่นๆจากบริษัทประกันภัยต่อ
    ยกเว้นเบี้ยประกันภัยค้างรับ
    ทั้งนี้แสดงรายการเงินค้างรับจากการประกันภัยต่อด้วยมูลค่าสุทธิหลังหักค่าเผื่อหนี้สงสัยจะสูญ

-   เงินมัดจำที่วางไว้จากการรับประกันภัยต่อ

-   เงินสำรองประกันภัยส่วนที่เรียกคืนจากการประกันภัยต่อซึ่งได้จากการคำนวณเงินสำรองเบี้ยประกันภัย
    และเงินสำรองค่าสินไหมทดแทนตามกฎหมายว่าด้วยการคำนวณเงินสำรองประกันภัย

  เจ้าหนี้บริษัทประกันภัยต่อ หมายถึง

-   เงินค้างจ่ายให้บริษัทประกันภัยต่ออันเกิดจากการเอาประกันภัยต่อทั้งในประเทศและต่างประเทศ
    ซึ่งประกอบด้วย เบี้ยประกันภัยต่อ และรายการค้างจ่ายอื่นๆให้กับบริษัทประกันภัย

-   เงินมัดจำที่บริษัทถือไว้จากการเอาประกันภัยต่อ

  สำรองค่าสินไหมทดแทนและค่าสินไหมทดแทนค้างจ่าย หมายถึง
  ประมาณการค่าสินไหมทดแทนสำหรับความเสียหายที่เกิดขึ้นแล้วแต่ยังไม่ได้ตกลงหรือยังไม่ได้รับรายงานและค่าสินไหมทดแทนที่ตกลงแล้วแต่ผู้เอาประกันภัยยังไม่ได้รับ

  เงินสำรองเบี้ยประกันภัย หมายถึง ภาระผูกพันตามสัญญาประกันวินาศภัย
  ทั้งจากการรับประกันภัยโดยตรงและจากการรับประกันภัยต่อ
  ซึ่งเป็นจำนวนที่สูงกว่าระหว่างเงินสำรองเบี้ยประกันภัยที่ยังไม่ถือเป็นรายได้
  และเงินสำรองการเสี่ยงภัยที่ยังไม่สิ้นสุด โดย

-   เงินสำรองเบี้ยประกันภัยที่ยังไม่ถือเป็นรายได้ หมายถึง
    เบี้ยประกันวินาศภัยส่วนที่ยังไม่ถือเป็นรายได้ของบริษัทสำหรับกรมธรรม์ประกันวินาศภัยที่ยังมีผลบังคับอยู่

-   เงินสำรองความเสี่ยงภัยที่ยังไม่สิ้นสุด หมายถึง
    จำนวนเงินที่ผู้รับประกันภัยจัดสำรองไว้เพื่อชดใช้ค่าสินไหมทดแทนที่อาจเกิดขึ้นในอนาคตสำหรับการประกันภัยที่ยังมีผลอยู่

  เบี้ยประกันภัยที่ถือเป็นรายได้สุทธิ หมายถึง
  รายได้เนื่องจากการรับประกันภัยโดยตรงและรายได้จากการรับประกันภัยต่อ
  หักเบี้ยประกันภัยยกเลิกและส่งคืนผู้เอาประกันภัย
  หักด้วยเบี้ยประกันภัยจ่ายให้แก่ผู้รับประกันภัยต่อจากการเอาประกันภัยต่อและการเอาประกันภัยต่อช่วงทั้งในประเทศและต่างประเทศ
  ปรับปรุงด้วยการเปลี่ยนแปลงในเงินสำรองเบี้ยประกันภัยที่ยังไม่ถือเป็นรายได้แล้ว

  รายได้ค่าจ้างและค่าบำเหน็จ หมายถึง ค่าบำเหน็จที่บริษัทได้รับเนื่องในการเอาประกันภัยต่อ
  และค่าธรรมเนียมอื่นใดที่บริษัทได้รับในการเข้าทำสัญญาประกันภัย

  ค่าสินไหมทดแทนและค่าใช้จ่ายในการจัดการค่าสินไหมทดแทน หมายถึง
  จำนวนเงินค่าเสียหายจากวินาศภัยที่เกิดขึ้นในรอบระยะเวลาบัญชีปัจจุบันซึ่งได้ชำระไปแล้วและยังไม่ได้ชำระ
  รวมทั้งจำนวนที่คาดว่าจะต้องชำระ หลังจากปรับปรุงด้วยจำนวนรับคืนจากคู่กรณี
  รายได้จากการจำหน่ายซากทรัพย์ หักด้วยค่าสินไหมทดแทนส่วนที่ได้รับคืนจากการเอาประกันภัยต่อ
  และจำนวนเงินที่จ่ายสำหรับการประเมินและจัดการค่าสินไหมทดแทน เช่น
  เงินที่จ่ายให้แก่ผู้ประเมินภัยหรือผู้สำรวจภัย
  ค่าใช้จ่ายในการดำเนินคดีที่เกี่ยวข้องกับการจัดการสินไหมทดแทน
  รวมถึงค่าใช้จ่ายเกี่ยวกับพนักงานในฝ่ายจัดการค่าสินไหมทดแทน เป็นต้น

  ค่าจ้างและค่าบำเหน็จ หมายถึง ค่านายหน้า ค่าจ้างและค่าบำเหน็จ
  ที่จ่ายให้ตัวแทนหรือนายหน้าประกันวินาศภัย เนื่องในการชักชวนหรือชี้ช่อง
  หรือจัดการให้บุคคลได้ทำสัญญาประกันภัยกับบริษัท
  และค่าบำเหน็จที่บริษัทจ่ายไปเนื่องในการรับประกันภัยต่อ

  ค่าใช้จ่ายในการดำเนินงาน หมายถึง
  ค่าใช้จ่ายการดำเนินงานที่ไม่เกี่ยวข้องกับการรับประกันภัยและการจัดการค่าสินไหมทดแทน

  เงินสมทบสำนักงานคณะกรรมการกำกับและส่งเสริมการประกอบธุรกิจประกันภัย หมายถึง
  เงินสมทบเข้าสำนักงานคณะกรรมการกำกับและส่งเสริมการประกอบธุรกิจประกันภัยตามมาตรา
  12 (4) และมาตรา 43
  แห่งพระราชบัญญัติคณะกรรมการกำกับและส่งเสริมการประกอบธุรกิจประกันภัย พ.ศ. 2550

  เงินสมทบกองทุนประกันวินาศภัย หมายถึง เงินสมทบเข้ากองทุนประกันวินาศภัยตามมาตรา 58
  มาตรา 80/3 และมาตรา 80/4 แห่งพระราชบัญญัติประกันวินาศภัย พ.ศ. 2535
  แก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551

  เงินสมทบกองทุนทดแทนผู้ประสบภัย หมายถึง
  เงินสมทบเข้ากองทุนคุ้มครองผู้ประสบภัยจากรถมาตรา 36
  แห่งพระราชบัญญัติคุ้มครองผู้ประสบภัยจากรถ พ.ศ. 2535

-   เหตุการณ์สำคัญที่กระทบต่อฐานะการเงินและผลการดำเนินงาน

  ในไตรมาสที่ 4 ของปี 2554 ได้เกิดอุทกภัยครั้งร้ายแรงขึ้นในประเทศไทย
  วิกฤตการณ์ดังกล่าวได้ส่งผลกระทบอย่างเป็นสาระสำคัญต่อธุรกิจประกันภัยของประเทศไทยโดยรวม
  ซึ่งบริษัทฯก็ได้รับผลกระทบจากเหตุการณ์ที่เกิดขึ้นโดยมีความเสียหายอันเกิดจากค่าสินไหมทดแทนจากการรับประกันภัยดังนี้

+--------------------+-------------+----------------+----------------+
| ค่าสินไหมทดแทน       | ก่อนการเ     | ส่วนที่เรียกคืนจ    | สุทธิห           |
|                    | อาประกันภัยต่อ | ากการประกันภัยต่อ | ลังการประกันภัยต่อ |
| (หน่วย: ล้านบาท)     |             |                |                |
+--------------------+-------------+----------------+----------------+
| จากการรับประกันภัยตรง | 5,560.4     | 3,684.7        | 1,875.6        |
+--------------------+-------------+----------------+----------------+
| จากการรับประกันภัยต่อ  | 3,917.7     | 1,602.7        | 2,315.0        |
+--------------------+-------------+----------------+----------------+
| รวม                | 9,478.1     | 5,287.5        | 4,190.6        |
+--------------------+-------------+----------------+----------------+
| ส่วนที่เรียกคืนจากก     |             |                | 2,100.2        |
| ารประกันภัยต่อตามสัญญา |             |                |                |
| Excess of Loss     |             |                |                |
+--------------------+-------------+----------------+----------------+
| ความเสียหาย         |             |                | 2,090.4        |
| สุทธิจากเหตุการณ์อุทกภัย |             |                |                |
+--------------------+-------------+----------------+----------------+
| ผลกระทบต่อปี 2554    |             |                | 556.0          |
+--------------------+-------------+----------------+----------------+
| ผลกระทบต่อปี 2555    |             |                | 1,534.4        |
+--------------------+-------------+----------------+----------------+

จำนวนเงินค่าสินไหมทดแทนของธุรกิจประกันภัย ณ วันที่ 31 ธันวาคม 2555 จากข้อมูลสำนักงาน
คปภ.สรุปได้ดังนี้

+----------------------------+-------+-------------+----------+------+
| ค่าสินไหมทดแทน (หน่วย:        | จำน   | ส่วนที่จ่ายชำร  | อยู่ระหว่าง | รวม  |
| ล้านบาท)                    | วนราย | ะค่าสินไหมแล้ว | ดำเนินการ |      |
+----------------------------+-------+-------------+----------+------+
| ประกันภัยทรัพย์สิน อัคคีภัยที่อยู่อาศัย | 5     | 330,256     | 89,986   | 420  |
| อาคารพาณิชย์ SME             | 0,191 |             |          | ,242 |
| และประกันความเสี่ยงภัยทรัพย์สิน - |       |             |          |      |
| ภาพรวม                     |       |             |          |      |
+----------------------------+-------+-------------+----------+------+
| ประกันภัยทรัพย์สิน อัคคีภัยที่อยู่อาศัย | 2,573 | 959         | 48       | 1    |
| อาคารพาณิชย์ SME             |       |             |          | ,007 |
| และประกันความเสี่ยงภัยทรัพย์สิน – | 1,293 | 3,331 4,290 | 5,140    |      |
| บริษัทฯ                      | 3,866 |             | 5,188    | 8    |
|                            |       |             |          | ,471 |
|   -รายย่อย/ครัวเรือน/SME      |       |             |          | 9    |
|                            |       |             |          | ,478 |
|   -กลุ่มธุรกิจกลาง-ใหญ่         |       |             |          |      |
|                            |       |             |          |      |
|   รวม                      |       |             |          |      |
+----------------------------+-------+-------------+----------+------+
| สัดส่วนของบริษัทฯเทียบกับภาพรวม  | 7.7   | 1.30        | 5.77     | 2.26 |
| (ร้อยละ)                    |       |             |          |      |
+----------------------------+-------+-------------+----------+------+

ในระหว่างปี 2554 และ 2555 บริษัทฯ
ได้จ่ายสินไหมทดแทนให้กับผู้เอาประกันภัยรายย่อย/ครัวเรือน/SME แล้วคิดเป็นร้อยละ 95.23
ส่วนกลุ่มธุรกิจกลาง-ใหญ่ได้จ่ายสินไหมไปแล้วประมาณร้อยละ 39.32
โดยคิดเป็นยอดรวมในสัดส่วนร้อยละ 45.26
เทียบกับภาพรวมของธุรกิจประกันภัยที่มีอัตราการจ่ายสินไหมทดแทนแล้วอยู่ที่ร้อยละ 78.58
ปัจจัยสำคัญในการจ่ายชำระสินไหมได้เสร็จสิ้นขึ้นอยู่กับ
เอกสารหลักฐานรายงานการสำรวจภัยที่ได้รับ
ตลอดจนกระบวนการเจรจาตกลงมูลค่าความเสียหายกับคู่สัญญาและการตรวจสอบข้อเท็จจริงต่างๆ
ซึ่งกลุ่มธุรกิจมีขนาดความเสียหายที่สูงและมีความซับซ้อนมากกว่า
จึงเป็นเหตุให้การจ่ายชำระสินไหมต้องใช้เวลามากกว่า
ในส่วนของการเรียกคืนสินไหมจากการเอาประกันภัยต่อก็มีขั้นตอนที่มีความละเอียดถี่ถ้วนกว่าปกติและใช้ระยะเวลานานกว่าสินไหมทั่วไปจากการรับประกันภัยตาม
ปกติของธุรกิจ เนื่องจากความเสียหายมียอดสูงและมีจำนวนรายการมาก

-   วิเคราะห์ฐานะทางการเงิน

  สินทรัพย์รวม

ณ วันที่ 31 ธันวาคม 2555 บริษัทฯ มีสินทรัพย์รวมทั้งสิ้น 18,105 ล้านบาทเพิ่มขึ้นจากปี 2554
จำนวน 1,770 ล้านบาท เป็นผลมาจากเบี้ยประกันภัยค้างรับที่เพิ่มขึ้นจำนวน 813 ล้านบาท
ซึ่งเป็นไปในทิศทางเดียวกันกับเบี้ยประกันภัยรับที่เติบโตจากปีที่ผ่านมาคิดเป็นร้อยละ 30.6
การเพิ่มขึ้นของเงินสดและรายการเทียบเท่าเงินสดจำนวน 994
ล้านบาทจากเงินกู้ยืมระยะสั้นที่ได้รับมาในระหว่างไตรมาสสุดท้ายของปี 2555
ในขณะที่สินทรัพย์ลงทุนของบริษัทฯ ลดลงจำนวน 332
ล้านบาทจากการจ่ายชำระค่าสินไหมทดแทนเหตุการณ์อุทกภัยไปในระหว่างปี

  หนี้สินรวม

ณ วันที่ 31 ธันวาคม 2555 บริษัทฯ มีหนี้สินเพิ่มขึ้นจากปี 2554 จำนวน 2,599 ล้านบาท
เนื่องจากเงินกู้ยืมระยะสั้นที่ได้รับมาในระหว่างไตรมาสสุดท้ายของปี 2555 จำนวน 1,000
ล้านบาทเพื่อสำรองไว้สำหรับกรณีฉุกเฉินในช่วงที่ยังมีการจ่ายสินไหมจากเหตุการณ์น้ำท่วม
นอกจากนี้บริษัทฯ มีเจ้าหนี้ประกันภัยต่อเพิ่มขึ้น 908
ล้านบาทส่วนใหญ่เป็นหนี้สินที่เกิดขึ้นจากค่าสินไหมของการรับประกันภัยต่อ
สำรองเบี้ยประกันภัยมีจำนวนเพิ่มขึ้น 896
ล้านบาทเป็นผลมาจากการเติบโตของเบี้ยประกันภัยรับทั้งจากการรับประกันผลิตภัณฑ์ประเภทประกันภัยรถยนต์และประกันภัยทั่วไป

  ส่วนของเจ้าของ

ณ วันที่ 31 ธันวาคม 2555 ส่วนของเจ้าของลดลงจากปี 2554 จำนวน 830 ล้านบาท
สาเหตุหลักจากการดำเนินงานที่มีผลขาดทุนในการบันทึกค่าสินไหมทดแทนเหตุการณ์อุทกภัยที่เกิดขึ้น

-   วิเคราะห์ผลการดำเนินงานและกระแสเงินสด

ผลการดำเนินงานของบริษัทฯ ในปี 2555 มีเบี้ยประกันภัยรับรวมทุกประเภทจำนวน 7,503
ล้านบาท เติบโตเพิ่มขึ้น 1,757 ล้านบาทหรือเติบโตเพิ่มขึ้นร้อยละ 30.6
มีเบี้ยประกันภัยรับสุทธิรวม 5,115 ล้านบาทเพิ่มขึ้นจากปี 2554 ร้อยละ 23.3
โดยมีสัดส่วนการรับประกันความเสี่ยงภัยไว้เองร้อยละ 88.13
เพิ่มขึ้นจากปีที่ผ่านมาซึ่งมีอัตราการรับประกันความเสี่ยงภัยไว้เองร้อยละ 72.21
ทั้งนี้ก็เนื่องจากการเติบโตจากการรับประกันภัยรถยนต์ซึ่งมีสัดส่วนการรับประกันความเสี่ยงภัยไว้เองเกือบร้อยละ
100

ในปี 2555 บริษัทฯ มีค่าสินไหมทดแทนและค่าใช้จ่ายในการจัดการสินไหมสูงถึง 4,134
ล้านบาทในจำนวนนี้มีค่าสินไหม จากเหตุการณ์อุทกภัยที่เกิดขึ้นจำนวน 1,534 ล้านบาท
สินไหมปกติมีจำนวน 2,600 ล้านบาทหรือคิดเป็นร้อยละ 57.61
กำไรจากการรับประกันภัยตามปกติที่ไม่รวมเหตุการณ์อุทกภัยมีจำนวน 977 ล้านบาท
เมื่อรวมรายได้จากการลงทุน รายได้อื่น หักด้วยค่าใช้จ่ายดำเนินงานและค่าใช้จ่ายอื่น
ปรากฏผลกำไรสุทธิหลังภาษีที่ไม่รวมเหตุการณ์อุทกภัยจำนวน 319 ล้านบาท
อย่างไรก็ตามหากรวมค่าสินไหมที่เกิดจากเหตุการณ์น้ำท่วม ผลการดำเนินงานของบริษัทฯ
จะมีขาดทุนสุทธิจำนวน 862 ล้านบาท ปัจจัยสำคัญที่ทำให้มีขาดทุนสุทธิสำหรับปี 2555
นอกเหนือจากมีรายจ่ายค่าสินไหมอุทกภัยแล้ว
ต้นทุนในส่วนของการทำประกันภัยต่อเพื่อการบริหารความเสี่ยงภัยในการประกันภัยรวมประเภท Non
Proportional Treaty เพิ่มขึ้นเป็นอย่างมากนอกจากนี้
ยังมีค่าใช้จ่ายส่วนเพิ่มที่เกิดจากการด้อยค่าของสินทรัพย์ภาษีเงินได้รอตัดบัญชีที่คำนวณไว้เดิมในอัตราร้อยละ
23 แต่มีการปรับลดลงเหลือร้อยละ 20 อีกจำนวน 83 ล้านบาท
หากในภาวะปกติซึ่งไม่รวมรายการดังกล่าวข้างต้นกำไรสุทธิจะเป็นจำนวนกว่า 600 ล้านบาท ในปี
2555

  การรับประกันภัยแต่ละประเภท

การรับประกันอัคคีภัย ปี 2555 เบี้ยประกันภัยรับ 1,140 ล้านบาท เติบโตเพิ่มขึ้นจากปี 2554
คิดเป็นร้อยละ 23.51 เป็นผลจากการขยายงานผ่านช่องทางธนาคารประเภท Bancassurance
เบี้ยประกันภัยรับสุทธิ 816 ล้านบาท มีค่าใช้จ่ายในการรับประกันภัยเพิ่มขึ้น 245
ล้านบาทเนื่องจากมีค่าสินไหมเหตุการณ์อุทกภัยที่มีการรายงานเพิ่มขึ้นกว่า 100 ล้านบาท
โดยรวมการรับประกันอัคคีภัยยังคงมีกำไรจากการรับประกันภัยก่อนค่าใช้จ่ายดำเนินงานจำนวน 143
ล้านบาท

การรับประกันภัยทางทะเลและขนส่ง มีเบี้ยประกันภัยรับ 124 ล้านบาท
เติบโตสม่ำเสมอในสัดส่วนใกล้เคียงกันทุกปีอัตราเฉลี่ยร้อยละ 8
ค่าใช้จ่ายในการรับประกันภัยมีจำนวน 22
ล้านบาทโดยไม่มีเหตุการณ์ขาดทุนจากกรณีสินไหมรายใหญ่เกิดขึ้น
กำไรจากการรับประกันภัยเพิ่มขึ้นจากปี 2554 คิดเป็นร้อยละ 12.50

การประกันภัยรถยนต์ มีเบี้ยประกันภัยรับ 3,156 ล้านบาท เพิ่มขึ้นอย่างมากจากปี 2554
คิดเป็นร้อยละ 39.46 จากการขยายงานในช่องทางนายหน้าและกลุ่ม Motor Partner
ค่าใช้จ่ายในการรับประกันภัยเพิ่มขึ้น 714
ล้านบาทในอัตราที่น้อยกว่าการเติบโตของเบี้ยประกันภัยรับ กำไรจากการรับประกันภัยเพิ่มขึ้นจำนวน
90 ล้านบาท เป็นผลเกี่ยวเนื่องจากเบี้ยประกันภัยรับที่เพิ่มสูงขึ้นกว่าค่าใช้จ่ายที่เกี่ยวข้อง

การประกันภัยอุบัติเหตุส่วนบุคคล มีเบี้ยประกันภัยรับ 1,221 ล้านบาท โดยมีอัตราการเติบโตกว่าปี
2554 ร้อยละ 5.32 ซึ่งมาจากการขายผ่านช่องทางขายผ่านโทรศัพท์ (Telemarketing)
และช่องทางธนาคาร (Bancassurance ) อย่างไรก็ตาม
เนื่องจากการเติบโตของเบี้ยประกันภัยส่วนใหญ่เกิดขึ้นในช่วงปลายปีมีผลให้เบี้ยประกันที่ถือเป็นรายได้เกิดขั้นเพียง
701 ล้านบาทลดลงจากปีก่อนร้อยละ 25.43
การรับประกันภัยของผลิตภัณฑ์นี้โดยปกติมีผลกำไรจากการรับประกันภัยดีเนื่องจากมีการกระจายตัวของความเสี่ยงภัยทำให้ค่าสินไหมทดแทนไม่สูงมากเมื่อเทียบกับผลิตภัณฑ์อื่น

การรับประกันภัยเบ็ดเตล็ด บริษัทฯ มีเบี้ยประกันภัยรับ 1,861 ล้านบาท
โดยมีอัตราการเติบโตอย่างต่อเนื่องทุกปีในอัตราสูงกว่าร้อยละ 20 ในแต่ละปี
เบี้ยประกันภัยรับสุทธิมีจำนวน 367 ล้านบาท อย่างไรก็ตาม
จากการที่มีการบันทึกค่าสินไหมทดแทนเหตุการณ์อุทกภัยที่ได้รับแจ้งเพิ่มจากการรับประกันภัยต่อเพิ่มขึ้นจำนวนกว่า
1,000 ล้านบาท ทำให้มีขาดทุนจากการรับประกันภัยจำนวน 1,368 ล้านบาท

  ข้อมูลตามการรับประกันภัยในแต่ละประเภทผลิตภัณฑ์มีดังนี้

  []

  ต้นทุนในการรับประกันภัย

ต้นทุนในการรับประกันภัยประกอบด้วย ค่าสินไหมทดแทนและค่าใช้จ่ายในการจัดการสินไหม
ค่าจ้างและค่าบำเหน็จ เงินสมทบต่าง ๆ โดยในปี 2555 บริษัทฯ มีต้นทุนในการรับประกันภัยจำนวน
5,527 ล้านบาทเพิ่มขึ้นจากปี 2554 จำนวน 1,985 ล้านบาท
รวมอยู่ในต้นทุนในการรับประกันภัยมีค่าสินไหมทดแทนอันเกิดจากเหตุการณ์อุทกภัยที่บันทึกในระหว่างปีจำนวน
1,534 ล้านบาท นอกจากนี้ค่าจ้างและค่าบำเหน็จเพิ่มขึ้นจำนวน 222
ล้านบาทจากการที่เบี้ยประกันภัยรับรวมเติบโตขึ้น
ทั้งนี้อัตราค่าจ้างและค่าบำเหน็จโดยทั่วไปอยู่ระหว่างร้อยละ 12 ถึง 23 โดยบริษัทฯ
มีค่าเฉลี่ยของค่าจ้างและค่าบำเหน็จที่อัตราร้อยละ 15.38 ในปี 2555 และอัตราร้อยละ 16.20
ในปี 2554

  การลงทุน

บริษัทฯ มีรายได้จากการลงทุนสุทธิจำนวน 410
ล้านบาทโดยรายได้ส่วนใหญ่มาจากดอกเบี้ยและเงินปันผลรับ
รายได้จากการลงทุนที่เพิ่มขึ้นเป็นผลมาจากกำไรจากการลงทุนซื้อขายหลักทรัพย์จำนวน 81
ล้านบาทจากภาวะตลาดหุ้นไทยที่ปรับตัวดีขึ้นเมื่อเทียบกับปี 2554
โดยมีอัตราผลตอบแทนจากการลงทุนทั้งหมดร้อยละ 7.46
รายละเอียดของรายได้และสินทรัพย์ลงทุนจำแนกตามวัตถุประสงค์และประเภทของหลักทรัพย์มีดังนี้

[]

  ค่าใช้จ่ายในการดำเนินงานและค่าใช้จ่ายอื่น

บริษัทฯ มีค่าใช้จ่ายในการดำเนินงานและค่าใช้จ่ายอื่นใกล้เคียงกับปี 2554 คือจำนวน 928
ล้านบาทลดลงจากปี 2554 จำนวน 6 ล้านบาท ค่าใช้จ่ายในการดำเนินงานดังกล่าวประกอบไปด้วย
ค่าใช้จ่ายพนักงานที่ไม่ใช่ค่าใช้จ่ายการรับประกันภัยและการจัดการสินไหมทดแทนจำนวน 377
ล้านบาท ค่าใช้จ่ายเกี่ยวกับอาคารสถานที่และอุปกรณ์ที่ไม่ใช่ค่าใช้จ่ายการรับประกันภัยจำนวน 76
ล้านบาท ค่าใช้จ่ายส่งเสริมการขาย ค่าโฆษณา ค่าสาธารณูปโภคและค่าใช้จ่ายอื่น ๆ อีกจำนวน
475 ล้านบาท ในระหว่างปีบริษัทฯ
สามารถควบคุมค่าใช้จ่ายและปรับปรุงระบบปฏิบัติการและกระบวนการดำเนินงานภายในเพื่อลดความซ้ำซ้อนในการทำงานอันเป็นเหตุให้มีค่าใช้จ่ายที่ลดลง
แม้ว่าธุรกิจจะยังมีการขยายในรูปสาขาย่อยและการเติบโตของเบี้ยประกันภัยอย่างต่อเนื่อง

  ภาษีเงินได้

ค่าใช้จ่ายภาษีแสดงด้วยยอดเครดิตภาษีจำนวน 190.41 ล้านบาท
โดยรวมเครดิตภาษีจากภาษีเงินได้รอตัดบัญชีและภาษีเงินได้นิติบุคคลจำนวน 278.41 ล้านบาท
และการปรับการด้อยค่าของสินทรัพย์ภาษีเงินได้จำนวน 83.09
ล้านบาทเพื่อสะท้อนผลกระทบของอัตราภาษีที่ปรับลดลงตามที่คณะรัฐมนตรีได้มีมติให้ปรับลดอัตราภาษีเงินได้นิติบุคคลจากอัตราร้อยละ
30 เป็นร้อยละ 23 ในปี 2555 และเป็นร้อยละ 20 ตั้งแต่ปี 2556 เป็นต้นไป
โดยในเดือนธันวาคม 2554
ได้มีพระราชกฤษฎีกาประกาศลดอัตราภาษีเงินได้นิติบุคคลเพื่อให้เป็นไปตามมติคณะรัฐมนตรีดังกล่าวสำหรับปี
2555 ถึง 2557

  กระแสเงินสด

ณ วันที่ 31 ธันวาคม 2555 บริษัทฯ มีเงินสดและรายการเทียบเท่าเงินสดจำนวน 1,244 ล้านบาท
โดยมีกระแสเงินสดจากกิจกรรมดังต่อไปนี้

กระแสเงินสดใช้ไปในกิจกรรมดำเนินงานจำนวน 560 ล้านบาท
ประกอบด้วยกระแสเงินสดรับค่าเบี้ยประกันภัยจำนวน 6,749
ล้านบาทและกระแสเงินสดจ่ายเกี่ยวกับการประกันภัยต่อ ค่าสินไหมทดแทน ค่าจ้าง ค่าบำเหน็จ
ค่าใช้จ่ายในการรับประกันภัยและค่าใช้จ่ายในการดำเนินงานรวมจำนวน 7,309 ล้านบาท

กระแสเงินสดได้มาจากกิจกรรมลงทุนจำนวน 599 ล้านบาท
สาเหตุหลักจากการจำหน่ายเงินลงทุนในระหว่างปีเพื่อนำมาจ่ายชำระค่าสินไหมทดแทนเหตุการณ์อุทกภัยที่เกิดขึ้น

กระแสเงินสดได้มาจากกิจกรรมจัดหาเงินจำนวน 956 ล้านบาท ประกอบด้วยการจ่ายเงินปันผล 44
ล้านบาทและเงินรับจากการกู้ระยะสั้นจากสถาบันการเงินจำนวน 1,000 ล้านบาท

(3) การวิจัยและการพัฒนา

บริษัทมุ่งหวังในการขยายตัวอย่างต่อเนื่องและการเติบโตอย่างมีประสิทธิภาพ
สำหรับการดำเนินธุรกิจด้านประกันวินาศภัย และสร้างความได้เปรียบในการแข่งขัน บริษัทฯ
จึงผลักดันให้มีการวิจัยและพัฒนากระบวนการทำงานในด้านต่าง ๆ อยู่เสมอ
โดยส่งเสริมและริเริ่มให้มีการดำเนินการสำรวจความพึงพอใจของลูกค้าที่มีต่อการให้บริการต่างๆ
รวมถึงการเสริมมุมมองใหม่ๆโดยการสำรวจความพึงพอใจที่มีต่อการให้บริการของบริษัทฯ
และความต้องการของลูกค้า จากพันธมิตรทางธุรกิจที่สำคัญ เพื่อนำมาพัฒนาผลิตภัณฑ์ใหม่ ๆ
รวมถึงการปรับปรุงผลิตภัณฑ์เดิม โดยมีส่วนงานด้านกลยุทธ์การตลาด, การวิจัยตลาด,
การพัฒนาผลิตภัณฑ์ และการพัฒนากระบวนการทำงาน
ที่มีส่วนสำคัญในการพัฒนาและปรับปรุงผลิตภัณฑ์และการให้บริการ
เพื่อให้ได้ผลิตภัณฑ์ที่สามารถตอบสนองความต้องการที่หลากหลายของผู้บริโภค
โดยอยู่ภายใต้การกำกับดูแลของทีมกำกับการปฏิบัติตามกฎเกณฑ์
ให้ถูกต้องตามระเบียบและข้อกำหนดของกฎหมายประกันวินาศภัยที่กำหนดไว้
และเพื่อเพิ่มประสิทธิภาพของกระบวนการทำงานที่สนับสนุนให้ลูกค้าได้รับบริการที่สะดวกและรวดเร็วมากยิ่งขึ้น
เนื่องจากเล็งเห็นว่าการบริการที่เป็นเลิศ
เป็นหัวใจสำคัญของความสำเร็จในการดำเนินธุรกิจประกันวินาศภัยในปัจจุบัน